smcproject/ml-wiki-sentences huggingface dataset:
അമേരിക്കൻ വ്യോമസേന ഘടകമായിരുന്ന എയർപോർട്ട് ട്രാൻസ്‌പോർട് കമാൻഡ് യൂണിറ്റിന്റെ പ്രധാന യാത്ര-ചരക്ക് മാർഗ്ഗം ആയിരുന്നു ബെൻ ഫീൽഡ് വ്യോമത്താവളം.
ഇത് വഴി പ്രധാനമായും ബെംഗാസി, അൾജീയേർസ്, ഡാകാർ എന്നിവടങ്ങളിലോട്ട് വ്യോമഗതാഗതം ഉണ്ടായിരുന്നു.
രണ്ടാം ലോകമഹായുദ്ധത്തിന്റെ അവസാനത്തിൽ അമേരിക്കൻ സൈന്യം താവളം വിട്ടപ്പോൾ, സിവിൽ ഏവിയേഷൻ അതോറിറ്റി ഈ സൗകര്യം ഏറ്റെടുത്ത് അന്താരാഷ്ട്ര വ്യോമ ഗതാഗതത്തിനായി ഉപയോഗിക്കാൻ തുടങ്ങി.
1963-ൽ കെയ്‌റോ അന്താരാഷ്ട്ര വിമാനത്താവളം പഴയ ഹെലിയോപോളിസ് വിമാനത്താവളത്തെ മാറ്റിസ്ഥാപിച്ചു, അത് കെയ്‌റോയുടെ കിഴക്ക് ഹൈക്ക്-സ്റ്റെപ്പ് ഏരിയയിൽ സ്ഥിതി ചെയ്തിരുന്നു.
കെയ്‌റോ എയർപോർട്ട് കമ്പനി, ഈജിപ്ഷ്യൻ എയർപോർട്ട് കമ്പനി, നാഷണൽ എയർ നാവിഗേഷൻ സർവീസസ്, ഏവിയേഷൻ ഇൻഫർമേഷൻ ടെക്നോളജി, കെയ്‌റോ എയർപോർട്ട് അതോറിറ്റി എന്നിവ നിയന്ത്രിക്കുന്ന ഈജിപ്ഷ്യൻ ഹോൾഡിംഗ് കമ്പനി ഫോർ എയർപോർട്ടുകൾ, എയർ നാവിഗേഷൻ എന്നിവയാണ് വിമാനത്താവളം നിയന്ത്രിക്കുന്നത്.
2004 ൽ, എട്ടുവർഷത്തേക്ക് വിമാനത്താവളം പ്രവർത്തിപ്പിക്കാനുള്ള മാനേജ്മെൻറ് കരാർ ഫ്രാപോർട്ട് എജി നേടി, ഒരു വർഷത്തെ ഇൻക്രിമെന്റിൽ രണ്ടുതവണ കരാർ നീട്ടാനുള്ള ഓപ്ഷനുകൾ.
എസി‌ഇ മോഹറം ബഖൂമാണ് സ്ട്രക്ചറൽ ഡിസൈനറും നിർമ്മാണ മേൽനോട്ട സ്ഥാപനവും.
ടെർമിനലുകൾ ഒന്നാം ടെർമിനൽ
സ്വകാര്യവും വാണിജ്യേതരവുമായ എയർക്രാഫ്റ്റ് സേവനങ്ങളും ഈ ടെർമിനലിൽ ലഭ്യമാണ്.
ഒന്നാം ടെർമിനൽ ഓൾഡ് എയർപോർട്ട് എന്നാണ് പൊതുവേ അറിയപ്പെടുന്നത്.
വിവിധ മദ്ധ്യ-കിഴക്കൻ എയർലൈനുകളും ഈ ടെർമിനൽ ഉപയോഗിക്കുന്നു.
ആകെ മൊത്തം 12 ഗേറ്റുകളാണ് ഇവിടെയുള്ളത്.
രണ്ടാം ടെർമിനൽ
1986-ലാണ് ടെർമിനൽ ഉദ്ഘാടനം ചെയ്യപ്പെട്ടത്.
പേർഷ്യൻ ഗൾഫ് മേഖലയിൽ നിന്നും യൂറോപ്പിൽ നിന്നുമുള്ള എയർലൈനുകളാണ് ഇവിടെ വരുന്നത്.
കെയ്റ്റി ബോമൻ
കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ കമ്പ്യൂട്ടർ സയൻസ് അസിസ്റ്റന്റ് പ്രൊഫസറാണ് കാതറിൻ (കെയ്റ്റി) ലൂയി ബോമൻ.
ചിത്രലേഖനത്തിനുള്ള കംപ്യുട്ടേഷണൽ രീതികളിൽ ഗവേഷണം നടത്തുകയും, ഇവന്റ് ഹൊറൈസൺ ദൂരദർശിനി ഉപയോഗിച്ച് തമോദ്വാരത്തെ ആദ്യമായി രേഖപ്പെടുത്തിയതിന് കാരണമാവുകയും ചെയ്തു.
ഇന്ത്യാന സ്വദേശിയായ ബോമൻ വെസ്റ്റ് ലഫായെറ്റിൽ ഹൈസ്കൂൾ വിദ്യാർത്ഥിനിയായിരുന്നപ്പോഴാണ് ആദ്യമായി ഇവന്റ് ഹൊറൈസൺ ദൂരദർശിനിയെക്കുറിച്ച് അറിഞ്ഞത്.
മിഷിഗൺ യൂണിവേഴ്സിറ്റിയിൽ ഇലക്ട്രിക്കൽ എൻജിനിയറിങ്ങിൽ നിന്ന് കം ലാഡ് ബിരുദവും മസാച്യുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ഇലക്ട്രിക്കൽ എഞ്ചിനീയറിംഗിൽ ബിരുദാനന്തര ബിരുദവും നേടി.
ബോമൻ എം.ഐ.ടി ഹെയ്സ്റ്റാക് ഒബ്സർവേറ്ററിയിലെ അംഗമായിരുന്നു.
നാഷനൽ സയൻസ് ഫൗണ്ടേഷന്റെ ഗ്രാജ്വേറ്റ് ഫെലോഷിപ്പിന്റെ പിന്തുണയോടെയാണ് പഠിച്ചത്.
മികച്ച മാസ്റ്റേഴ്സ് തീസിസിന് ഏൺസ്റ്റ് ഗില്ലമിൻ അവാർഡ് നേടിയിട്ടുണ്ട്.
ഹാർവാർഡ് സർവകലാശാലയിൽ ഇവൻറ്റ് ഹൊറൈസൺ ടെലിസ്കോപ്പ് ഇമേജിംഗ് ടീമിനുള്ളിൽ ഒരു പോസ്റ്റ്ഡോക്ടറൽ സഹകാരിയായിരുന്നു.
2017 ൽ 'എങ്ങനെ ഒരു ബ്ലാക്ക് ഹോളിന്റെ ചിത്രമെടുക്കാം' എന്ന വിഷയത്തിൽ ടെഡ് ടോക്ക് നടത്തി.
ഗവേഷണവും തൊഴിലും
ബോമൻ 2019 ൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ അസിസ്റ്റന്റ് പ്രൊഫസറായി ചേർന്നു.
കമ്പ്യൂട്ടേഷണൽ ഇമേജിംഗിൽ പുതിയസംവിധാനങ്ങൾ കണ്ടെത്താൻ ഗവേഷണം നടത്തുന്നു.
2019 ഏപ്രിലിൽ ആദ്യമായി തമോദ്വാരത്തിന്റെ ചിത്രം രേഖപ്പെടുത്തിയതിൽ ബോമന്റെ പങ്ക് പ്രധാനമാണ്.
തമോദ്വാരത്തിന്റെ പശ്ചാത്തലത്തിൽ ചൂടുള്ള വാതകത്തിന്റെ നിഴൽ ഉണ്ടായിരിക്കുമെന്ന് ബോമൻ സിദ്ധാന്തിക്കുന്നു.
അവലംബങ്ങൾ ↑ ↑ 1 2 ↑ ↑ 1 2 ↑ ↑ ↑ 1 2 ↑ ↑ {{ cite news }} : Empty citation ( help )
കെയ്റോ ഇംഗ്ലീഷ് വിലാസം https://ml.wikipedia.org/wiki/Cairo
ഈജിപ്തിന്റെ തലസ്ഥാനമാണ് കെയ്‌റോ ( അറബി : القاهرة ഇംഗ്ലീഷ് ഉച്ചാരണം : Al-Qāhirah ).
കെയ്‌റോ എന്ന പദത്തിന്റെ അർത്ഥം വിജയി എന്നാണ്.
ആഫ്രിക്കയിലെ ഏറ്റവും വലിയ നഗരമാണിത്.
എ.ഡി. 969-ആമാണ്ടിൽ സ്ഥാപിതമായ ഈ നഗരം നൈൽ നദിയുടെ തീരത്താണ്‌ സ്ഥിതിചെയ്യുന്നത്.
ഈ പട്ടണത്തിലും പരിസരങ്ങളിലും കാണുന്ന പൗരാണികാവശിഷ്ടങ്ങൾ ഈ പ്രദേശത്തിന്റെ പുരാതനത്വത്തെ പ്രഖ്യാപിക്കന്നു.
കെയ്‌റോവിൽ നിന്നും അധികം ദൂരമല്ലാതെ ജീസ്സേ എന്ന സ്ഥലത്ത് കാണുന്ന ഗംഭീരാകൃതിയിലുള്ള പിരമിഡുകൾ ആയിരക്കണക്കിനു കൊല്ലങ്ങൾക്കുശേഷവും ലോകത്തിലെ മഹാത്ഭൂതമായി നിലകൊള്ളുന്നു.
ഇവ ഈജിപ്റ്റിലെ രാജാക്കന്മാരുടെ മൃതശീരം അടക്കം ചെയ്യുന്നതിനായി നിർമ്മിച്ചവയാണ്.
കുഫു ചീയോപ്സ് എന്ന രാജാവിന്റെ മൃതദേഹം അടക്കം ചെയ്തിരിക്കുന്ന പിരമിഡാണ് ഇവയിൽ ഏറ്റവും വലിപ്പമുള്ളത്.
ഇതിന് ഏകദേശം നൂറ്റിമുപ്പത് മീറ്റർ ഉയരമുണ്ട്.
ഇതിന്റെ നാലുവശങ്ങളിലോരോന്നിനും ഏകദേശം ഇരുനൂറ്റിമുപ്പത് മീറ്റർ നീളമുണ്ട്.
ഇതിന്റെ നിർമ്മാണത്തിനുപയോഗിച്ചിരിക്കുന്ന ഓരോ കല്ലിന്റെയും വലിപ്പം സന്ദർശകരെ അത്ഭൂതപ്പെടുത്തും.
ഒരുലക്ഷം ആളുകൾ ഇരുപത് കൊല്ലങ്ങൾ പണിചെയ്താണ് ഇതിന്റെ നിർമ്മാണം പൂർത്തിയാക്കിയത്.
അനേകം കൊല്ലങ്ങൾക്കുശേഷവും ഈ മഹാത്ഭൂതം അനവധി ആളുകളെ ആകർഷിച്ചുകൊണ്ടേയിരിക്കുന്നു.
ഈജിപ്റ്റിലെ ഏറ്റവും പ്രധാനപ്പെട്ട തുറമുഖമായ അലക്സാൺട്രിയ നൈൽനദീമുഖത്തുള്ള ഡൽറ്റയുടെ പടിഞ്ഞാറ് ഭാഗത്താണ്.
ഈ നഗരത്തിന്റെ സ്ഥാപകൻ മഹാനായ അലക്സാണ്ടർ ചക്ലവർത്തിയായിരുന്നു.
അലക്സാണ്ടറുടെ പിൻഗാമികളായ ടോളമി രാജാക്കന്മാർ ഈ നഗരത്തെ ലോകപ്രശസ്തമാക്കിയ ഒരു മഹാഗ്രന്ഥാലയം ഉണ്ടാക്കി.
നിർഭാഗ്യവശാൽ കുറെക്കാലത്തിനുശേഷം ഇത് അഗ്നിക്കിരയായിപ്പോയി.
അക്കാലത്ത് ഈ നഗരം പ്രശസ്തമായ ഒരു സർവ്വകലാശാലയുടെ ആസ്ഥാനവുമായിരുന്നു.
അത്യത്ഭൂതകരമായ ഒരു ദീപസ്തംഭം മറ്റൊരു ടോളമി രാജാവ് നിർമ്മിച്ചു.
എന്നാൽ അതിന്റെ അവശിഷ്ടം പോലും ഇന്നില്ല.
അലക്സാൺട്രിയ സർവ്വകലാശാലയിലെ പ്രസിദ്ധരായ പണ്ഡിതന്മാർ ഒരു ടോളമി രാജാവിന്റെ നിർദ്ദേശമനുസരിച്ച് ബൈബിളിലെ 'പഴയനിയമം' ഹീബ്റു ഭാഷയിൽ നിന്നും ആദ്യമായി ഗ്രീക്കുഭാഷയിലേയ്ക്ക് വിവർത്തനം ചെയ്യുകുയുണ്ടായി.
വടക്കൻ ഈജിപ്റ്റിൽ (ലോവർ ഈജിപ്റ്റ്) സ്ഥിതിചെയ്യുന്ന കെയ്റൊയുടെ 165 കിലോമീറ്റർ (100 മൈൽ) തെക്ക് മെഡിറ്റനേറിയൻ കടലും,120 കിലോമീറ്റർ പടിഞ്ഞാറ് ഗൾഫ് ഓഫ് സൂയസും , സൂയസ്കനാലും കാണപ്പെടുന്നു.
ഈ നഗരം സ്ഥിതിചെയ്യുന്നത് നൈൽ നദീതീരത്തുള്ള ഡെൽറ്റ പ്രദേശത്ത് ആണ്.
രണ്ട് ദ്വീപിനോട് ചേർന്ന് നൈൽ നദിയുടെ കിഴക്കൻ തീരത്ത് കാണപ്പെടുന്ന കെയ്റോ 453 ചതുരശ്രകിലോമീറ്റർ വിസ്തൃതിയിൽ വ്യാപിച്ചുകിടക്കുന്നു.
19-ാംനൂറ്റാണ്ടിന്റെ മധ്യത്തോടെ നൈൽനദിയിൽ അണക്കെട്ട് നിർമ്മിക്കയും ഉപരിതലത്തിൽ ധാരാളം വ്യതിയാനം സംഭവിക്കുകയും ചെയ്തു.
ഇതിന്റെ ഫലമായി  വർഷങ്ങൾ കടന്നുപോയപ്പോൾ നൈൽ സാവധാനം പടിഞ്ഞാറൻ തീരത്തേയ്ക്ക് മാറ്റപ്പെടുകയും ഇന്നത്തെ കെയ്റോ (ഇസ്ലാമിക് കെയ്റോ) നഗരത്തിന്റെ സ്ഥാനം മുക്കറ്റം കുന്നുകളിലേയ്ക്ക്  ആകുകയും ചെയ്തു.
ഫുസ്റ്റാറ്റ് ആദ്യം നിർമ്മിച്ച 300 വർഷങ്ങൾക്ക് മുമ്പുണ്ടായിരുന്ന കെയ്റോയുടെ സ്ഥാനം നൈൽനദിയ്ക്കടിയിലുമായി തീർന്നു.
നൈൽ നദിയുടെ താഴ് വരയിൽ സ്ഥിതിചെയ്യുന്ന കെയ്റോയിൽ ഹോട്ട് ഡെസേർട്ട് കാലാവസ്ഥ (കോപ്പൻ ക്ളൈമറ്റ് ക്ളാസ്സിഫിക്കഷൻ) system ),ആണ് കണ്ടുവരുന്നത് എങ്കിലും മെഡിറ്റനേറിയൻ കടലിനും നൈൽ ഡെൽറ്റയോടും ചേർന്ന് കിടക്കുന്നതിനാൽ ഉയർന്ന ഈർപ്പമുള്ള കാലാവസ്ഥയാണ് അനുഭവപ്പെടുന്നത്.
കൂടെ കൂടെ കാറ്റും കൊടുങ്കാറ്റും കാണപ്പെടുന്നതിനാൽ നഗരത്തിൽ മിനെറൽ ഡസ്റ്റ് (സഹാറ ഡസ്റ്റ്) ഉണ്ടാകുന്നു.
ചിലപ്പോൾ മാർച്ച് മുതൽ മേയ് വരെ (Khamsin) വായു സുരക്ഷിതമല്ലാത്ത വിധത്തിൽ വരണ്ടതായി മാറുന്നു.
മഞ്ഞുകാലത്ത്  ഉയർന്ന താപനില14 മുതൽ 22 °C (57 മുതൽ 72 °F) വരെ അനുഭവപ്പെടുന്നു.
എന്നാൽ രാത്രികാലങ്ങളിൽ താപനില കുറഞ്ഞ് 11 °C (52 °F), മുതൽ 5 °C (41 °F) വരെയാകുന്നു.
വേനൽക്കാലത്തെ  ഉയർന്ന താപനില 40 °C (104 °F) കുറഞ്ഞ താപനില 20 °C (68 °F) ആണ് കാണപ്പെടുന്നത്.
തണുപ്പുള്ള മാസങ്ങളിലാണ് മഴവീഴ്ച സംഭവിക്കന്നത് എന്നാൽ പെട്ടെന്നുള്ള മഴവീഴ്ച വെള്ളപ്പൊക്കത്തിന് കാരണമാകുന്നു.
മഞ്ഞുവീഴ്ച വളരെ അപൂർവ്വമാണ്.
ജൂൺ (13.9 °C (57 °F)) മുതൽ ആഗസ്റ്റ് (18.3 °C (65 °F))വരെ വളരെ ഉയർന്ന താപനില അനുഭവപ്പെടുന്നു.
കെയ്റോ അന്താരാഷ്ട്ര വിമാനത്താവളം അവലംബം ↑ http://www.africaguide.com/facts.htm ↑ ↑ ↑ ↑ Collins 2002 , പുറം.
125 harvnb error: no target: CITEREFCollins2002 ( help ) ↑ ↑ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
ഈജിപ്റ്റിന്റെ ഭൂമിശാസ്ത്രവുമായി ഈ ലേഖനം അപൂർണ്ണമാണ്‌.
കെയ്നേഷ്യൻ സൗന്ദര്യമത്സരം ഇംഗ്ലീഷ് വിലാസം https://ml.wikipedia.org/wiki/Keynesian_beauty_contest
ജോൺ മെയ്നാർഡ് കെയ്ൻസ് അദ്ദേഹത്തിന്റെ ദി ജനറൽ തിയറി ഓഫ് എംപ്‌ളോയ്മെന്റ്, ഇന്ററസ്റ്റ് ആൻഡ് മണി (1936) എന്ന കൃതിയുടെ 12ആം അദ്ധ്യായത്തിൽ ഓഹരി വിപണികളുടെ വിലവ്യതിയാനങ്ങൾ വിശദീകരിക്കാൻ രൂപീകരിച്ച ഒരു ആശയമാണ് കെയ്നേഷ്യൻ സൗന്ദര്യമത്സരം .
ഒരു ഓഹരി വിൽക്കാൻ ഏറ്റവും ഉയർന്ന തുകയെത്താൻ നോക്കിയിരിക്കുന്നതും ഓഹരി വാങ്ങിക്കാൻ ഏറ്റവും താഴ്ന്ന തുകയെത്താൻ നോക്കിയിരിക്കുന്നതുമുൾപ്പെടെ വിപണിയിൽ ക്രയവിക്രയം ചെയ്യുന്നവരുടെ പ്രവൃത്തികൾ ഇദ്ദേഹം ഈ സാങ്കൽപ്പികമത്സരത്തിൽ പങ്കെടുക്കുന്നവരുടെ പ്രവൃത്തികളോട് ഉപമിച്ചു വിശദീകരിച്ചു.
മത്സരം ഇങ്ങനെയാണ്.
ഒരു ദിനപത്രം നടത്തിയതായി സങ്കൽപ്പിച്ച ഒരു മത്സത്തിൽ 100 ചിത്രങ്ങളിൽനിന്നും ആറു ഏറ്റവും സൗന്ദര്യമുള്ള മുഖങ്ങൾ തിരഞ്ഞെടുക്കാൻ ആവശ്യപ്പെടുന്നു.
മത്സരത്തിൽ പങ്കെടുക്കുന്നവർ ഏറ്റവും ജനപ്രിയചിത്രങ്ങളായി തിരഞ്ഞെടുക്കുന്ന ചിത്രങ്ങൾ തിരഞ്ഞെടുക്കുന്ന ആൾ സമ്മാനാർഹനാകുന്നു.
കെയ്നേഷ്യൻ സൗന്ദര്യമത്സരത്തിൽ പ്രയോഗിക്കാവുന്ന ഏറ്റവും ലളിതമായ തന്ത്രം ഒരാൾ താൻ ഏറ്റവും സുന്ദരമെന്നു കരുതുന്ന മുഖങ്ങൾ തിരഞ്ഞെടുക്കുക എന്നതാണ്.
എന്നാൽ കുറച്ചുകൂടി സങ്കീർണ്ണ തന്ത്രം പിന്തുടരുന്ന ആൾ സൗന്ദര്യത്തെക്കുറിച്ചുള്ള പൊതുധാരണയെന്തെന്ന് ചിന്തിക്കുകയും അദ്ദേഹത്തിന് പൊതുധാരണയെക്കുറിച്ചുള്ള അവബോധത്തിനനുസരിച്ച് മുഖങ്ങൾ തിരഞ്ഞെടുക്കുകയും ചെയ്യും.
എന്നാൽ പല വ്യക്തികൾക്കും പൊതുധാരണയെക്കുറിച്ചുള്ള അവബോധം വിഭിന്നമായിരിക്കും.
അങ്ങനെ പൊതുഅവബോധത്തെക്കുറിച്ച് വിശകലനം ചെയ്ത് തന്ത്രരൂപീകരണം അടുത്ത തലത്തിലേയ്ക്ക് കടക്കുന്നു.
കെയ്റോ ഗെനീസാ കെയ്റോ ഗെനീസായുടെ ഭാഗമായ ഒരു ലിഖിതം; ബാബിലോണിയൻ സ്വരവിന്യാസത്തോടെ എബ്രായഭാഷയിൽ എഴുതിയത്.
ഈജിപ്തിൽ , പുരാതന കെയ്റോ നഗരത്തിലെ ബെൻഎസ്രാ സിനഗോഗിന്റെ സംഭരണമുറി (ഗെനീസാ)-യിൽ സൂക്ഷിച്ചിരുന്ന മൂന്നു ലക്ഷത്തോളം യഹൂദലിഖിതങ്ങളുടെ അമൂല്യശേഖരമാണ് കെയ്റോ ഗെനീസാ .
പവിത്രമായ ദൈവനാമം അടങ്ങുന്ന ലിഖിതങ്ങൾ, കേടുവരുകയോ, ഉപയോഗശൂന്യമാവുകയോ ചെയ്താൽ, 'സേവാനിവൃത്തി' കൊടുത്ത്, ബഹുമാനപൂർവം സംസ്കരിക്കുക യഹൂദപാരമ്പര്യത്തിൽ പതിവായിരുന്നു.
ആ വിധമുള്ള സംസ്കാരത്തിനു വേണ്ടി ശേഖരിച്ചു വച്ചവയായിരുന്നു ഗെനീസായിലെ രചനകൾ.
പൊതുവർഷം 870 മുതൽ പത്തൊൻപതാം നൂറ്റാണ്ടു വരെയുള്ള ഒരു സഹസ്രാബ്ദത്തിന്റെ നൈരന്തര്യമുള്ള ഈ രേഖാസഞ്ചയം, മദ്ധ്യകാലയഹൂദതയുടേയും, മദ്ധ്യപൂർവദേശങ്ങളുടേയും, ഉത്തരാഫ്രിക്കയുടേയും ചരിത്രങ്ങളുടെ അസാമാന്യസ്രോതസ്സാണ്.
മദ്ധ്യയുഗത്തിൽ നിന്നുള്ള ലിഖിതങ്ങളുടെ സഞ്ചയങ്ങളിൽ ഏറ്റവും വലുതും വൈവിദ്ധ്യം നിറഞ്ഞതുമാണിത്.
എബ്രായ, അറബി, അരമായ എന്നിവ തുടങ്ങി പല ഭാഷകളിലെ രചനകൾ ഇതിൽ ഉൾപ്പെടുന്നു.
തോൽ, കടലാസ്, എന്നിവക്കു പുറമേ പപ്പൈറസിലും തുണിയിലും എഴുതിയ രേഖകളും ഇതിലുണ്ട്.
ബൈബിൾ , താൽമുദ് , പിൽക്കാല റബൈനികത എന്നിവയുമായി ബന്ധപ്പെട്ട യഹൂദമതലിഖിതങ്ങളാണ് ഈ ശേഖരത്തിന്റെ വലിയൊരു ഭാഗം.
അവയിൽ പലതും, രചയിതാക്കളുടെ തന്നെ കൈപ്പടയിലുള്ളവയാണ്.
ഇവക്കു പുറമേ, 10 മുതൽ 13 വരെ നൂറ്റാണ്ടുകളിലെ ഉത്തരാഫ്രിക്കയുടേയും, കിഴക്കൻ മദ്ധ്യധരണിമേഖലയുടേയും സാമ്പത്തിക-സാംസ്കാരിക സ്ഥിതികളിലേക്കു വെളിച്ചം വീശുന്ന രേഖകളും ഇതിന്റെ ഭാഗമാണ്.
ഈ ശേഖരം ഇപ്പോൾ, കേംബ്രിഡ്ജ്, മാഞ്ചെസ്റ്റർ സർവകലാശാലകളുടേതുൾപ്പെടെ ലോകത്തിലെ പല ഗ്രന്ഥശാലകളിലായി സൂക്ഷിക്കപ്പെട്ടിരിക്കുന്നു.
ഈ ശേഖരത്തിന്റെ ഏറ്റവും വലിയഭാഗം കേംബ്രിഡ്ജ് സർവകലാശാലയിലാണ്.
പുരാതന കെയ്റോയിലെ ബസാത്തിൻ സിമിത്തേരിയിൽ കണ്ടുകിട്ടിയ ചില ലിഖിതങ്ങളും കെയ്റോ ഗെനീസാ സഞ്ചയത്തിന്റെ ഭാഗമാണ്.
കണ്ടെത്തൽ കേംബ്രിഡ്ജിലെ റബൈനിക പണ്ഡിതൻ സോളമൻ ഷെച്ച്റ്റർ, ഗെനീസാ ലിഖിതങ്ങൾക്കൊപ്പം 1898-ൽ കെയ്റോയിലെ ബെൻ എസ്രാ സിനഗോഗ്
ഗെനീസായിലെ പവിത്രരചനകളെ സ്പർശിക്കുന്നതു ഭാഗ്യക്കേടിനു കാരണമാകുമെന്ന വിശ്വാസം മൂലം, ഈ രേഖാസഞ്ചയവുമായുള്ള സമ്പർക്കം പരിമിതപ്പെട്ടിരുന്നതിനാൽ അതിന്റെ മൂല്യത്തെക്കുറിച്ച് ബാഹ്യലോകത്തിനു വലിയ അറിവുണ്ടായിരുന്നില്ല.
എങ്കിലും, ഇടക്കിടെ ചില താളുകൾ മോഷ്ടിക്കപ്പെടുകയോ, വിൽക്കപ്പെടുകയോ ചെയ്തിരുന്നു.
1896-ൽ, സ്കോട്ട്ലണ്ടിൽ നിന്നുള്ള ഇരട്ടസഹോദരികളായ ആഗ്നസ് ലൂവീസ്, മാർഗരറ്റ് ഗിബ്സെൻ എന്നിവർ ഗെനീസ സന്ദർശിച്ച്, ചില ലിഖിതങ്ങളുമായി മടങ്ങി.
കേംബ്രിഡ്ജിൽ അവ കാണാനിടയായ റബൈനികപണ്ഡിതൻ സോളമൻ ഷെച്ച്റ്റർ, ബൈബിൾ അപ്പോക്രിഫയുടെ ഭാഗമായ സിറാക്കിന്റെ (Ecclesiasticus - ബെൻ സിറാക്ക്) എബ്രായമൂലമാണ് അവയെന്നറിഞ്ഞു.
ഗ്രീക്കു പരിഭാഷയിൽ മാത്രം ലഭ്യമായിരുന്ന്, ഓർത്തഡോക്സ്, കത്തോലിക്കാ ക്രിസ്തീയതകളിൽ ബൈബിൾ സഞ്ചയത്തിന്റെ ഭാഗമായി തീർന്ന ആ കൃതിക്ക് എബ്രായമൂലം ഇല്ലെന്നോ, തീരുത്തും നഷ്ടമായെന്നോ കരുതപ്പെട്ടിരുന്നു.
ഗെനീസാ സഞ്ചയത്തിന്റെ മൂല്യം അങ്ങനെ തിരിച്ചറിഞ്ഞ ഷെച്ച്റ്റർ കേംബ്രിഡ്ജിലെ സഹപ്രവർത്തകനും സുഹൃത്തുമായ ചാൾസ് ടെയ്ലറുടെ സാമ്പത്തിക സഹായത്തോടെ ഈജിപ്ത് സന്ദർശിച്ചു.
അവിടെ സിനഗോഗിലെ മുഖ്യ റബൈയുടെ സഹായത്തോടെ ഗെനീസായിലെ ലിഖിതങ്ങൾ തരംതിരിച്ച അദ്ദേഹം അതിന്റെ വലിയഭാഗം കേംബ്രിഡിജിലേക്കു കൊണ്ടുപോയി.
കെയ്റോ ഗെനീസായിലെ ലിഖിതങ്ങളുടെ തിരിച്ചറിയലിനെ, ഇരുപതാം നൂറ്റാണ്ടിലെ ചാവുകടൽ ചുരുളുകളുടെ കണ്ടെത്തലിനോടു താരതമ്യപ്പെടുത്താറുണ്ട്.
ഫാത്തിമീയ സുൽത്താൻ ഭരണത്തിന്റെ തകർച്ചയുടേയും അയൂബിയഭരണത്തിന്റേയും കാലമായിരുന്ന 10-13 നൂറ്റാണ്ടുകളിലെ മത-ലൗകിക രേഖകളുടെ ഇത്രവലിയൊരു സഞ്ചയം വേറേയില്ല.
റബൈനികന്യായപീഠങ്ങളുടെ തീരുമാനങ്ങളും, വാടകച്ചീട്ടുകളും, ഉടമസ്ഥതാപ്രമാണങ്ങളും, ഉടമ്പടിപ്പത്രങ്ങളും കടച്ചീട്ടുകളും, വിവാഹ ഉടമ്പടികളും, സ്വകാര്യകത്തുകളും ഉൾപ്പെടെയുള്ള ഗെനീസാ ലിഖിതങ്ങൾ, മദ്ധ്യപൂർവദേശത്തെ ജനജീവിതത്തിൽ യഹൂദർ വഹിച്ച പങ്കിലേക്കും, യഹൂദരും അറബികളുമായുണ്ടായിരുന്ന ഊഷ്മളമായ സാമൂഹ്യബന്ധങ്ങളിലേക്കും വെളിച്ചം വീശുന്നു.
നേരത്തേ അജ്ഞാതരായിരുന്ന പല വ്യക്തികളേയും വെളിച്ചത്തു കൊണ്ടുവന്ന ഈ രേഖാസഞ്ചയം, ദൈവവിജ്ഞാനിയും ഭാഷാശാസ്ത്രജ്ഞനുമായ യോസെഫ് അൽ ഫയൂമിയെപ്പോലുള്ള പ്രശസ്തരെപ്പറ്റി പുതിയ അറിവുകൾ നൽകുന്നു.
12-ആം നൂറ്റാണ്ടിലെ കവി യഹൂദാ ഹലേവിയുടെ അറിയപ്പെടാത്ത 200-ഓളം കവിതകൾ ഗെനീസാ സഞ്ചയത്തിന്റെ ഭാഗമാണ്.
ഈ ശേഖരത്തിലെ ഏറ്റവും പ്രധാന രേഖകളിൽ ചിലത് മദ്ധ്യയുഗത്തിലെ പ്രശസ്തയഹൂദചിന്തകൻ മോസസ് മൈമോനിഡിസിനെ സംബന്ധിച്ചവയാണ്.
മൈമോനിഡിസിന്റെ മുപ്പതോളം രചനകൾ ഗെനീസാശേഖരത്തിലുണ്ട്.
മതപരമായ നിരൂപണങ്ങളും, സ്വകാര്യക്കത്തുകളും അവയിൽ പെടുന്നു.
മൈമോനിഡിസിന്റെ മൂലരചനകളുടെ കേവലം ചെറുശകലങ്ങൾ മാത്രമാണ് ഈ കണ്ടെത്തലിനു മുൻപ് ലഭ്യമായിരുന്നത്.
പരിരക്ഷണം
കണ്ടെത്തലിനെ തുടർന്ന് ഈജിപ്തിൽ നിന്നു കടത്തപ്പെട്ട കെയ്റോ ഗെനീസശകലങ്ങൾ ഇപ്പോൾ ലോകത്തിന്റെ വിവിധഭാഗങ്ങളിലെ ഗ്രന്ഥാലയങ്ങളിൽ സൂക്ഷിക്കപ്പെടുന്നു.
അവയുടെ 137,000 ലിഖിതങ്ങളടങ്ങിയ മുഖ്യഭാഗം കേംബ്രിഡ്ജ് സർവകലാശാലയിലാണ്.
31,000 ശകലങ്ങളടങ്ങിയ മറ്റൊരു ശേഖരം അമേരിക്കയിലെ യഹൂദ-ദൈവശാസ്ത്രസെമിനാരിയിലുണ്ട്.
മാഞ്ചെസ്റ്ററിലെ ജോൺ റൈലാൻഡ്സ് സർവകലാശാലാ ലൈബ്രറിയിൽ 11,000 ശകലങ്ങൾ സൂക്ഷിച്ചിരിക്കുന്നു.
ഈ ശേഖരത്തിന്റെ 25,000 പുറങ്ങളടങ്ങിയ ഒരു ഭാഗം ഓക്സ്ഫോർഡിലെ ബോദെലിയൻ ഗ്രന്ഥശാലയിലുമുണ്ട്.
അവലംബം 1 2 3 The Cairo Geniza, Jewish Virtual Library-യിലെ ലേഖനം ↑ Cairo Geniza, University of Cambridge, Cambridge Digital Library ↑ Goitein, Shelomo Dov.
A Mediterranean Society: The Jewish Communities of the Arab World as Portrayed in the Documents of the Cairo Geniza .
6 vols.
Berkeley: University of California Press, 1967-1993.
ISBN 0-5202-2158-3 .
↑ Sirach (Ecclesiasticus), ഓക്സ്ഫോർഡ് കമ്പാനിയൻ ടു ദ് ബൈബിൾ - Alexander A Lella എഴുതിയ ലേഖനം (പുറങ്ങൾ 697-99) ↑ Treasures in the Wall, 2013 മാർച്ച് 1-ലെ ന്യൂയോർക്കർ പത്രത്തിൽ എമിലി ഗ്രീൻ ഹൗസ് എഴുതിയ ലേഖനം ↑ The Cairo Geniza Collection of the Bodelian Libraries
കെയ്ംഗ് ചെട്ട് ഖ്വയ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Kaeng_Chet_Khwae_National_Park
കെയ്ംഗ് ചെട്ട് ഖ്വയ് ദേശീയോദ്യാനം തായ്ലൻഡിലെ ഫിറ്റ്സാനുലോക്ക് പ്രവിശ്യയിലെ ദേശീയോദ്യാനങ്ങളിലൊന്നാണ്.
പർവ്വതങ്ങളും വനങ്ങളും ഉൾപ്പെടുന്ന ദേശീയോദ്യാനത്തിൽ മനോഹരമായ കുത്തനെയുള്ള താഴ്‌വരകളും , ദുർഘടമായ പർവ്വതപ്രദേശങ്ങളും, പാറക്കെട്ടുകളും, വെള്ളച്ചാട്ടങ്ങളും ചേർന്ന് 261 km 2 ഉൾക്കൊള്ളുന്നു.
ഫോറസ്റ്റ്
ദേശീയോദ്യാനത്തിൽ ഇലപൊഴിയും മരങ്ങളും, ഇലപൊഴിയും നിത്യഹരിത വനങ്ങളും, വരണ്ട നിത്യഹരിത വനങ്ങളും ചേർന്ന് കാണപ്പെടുന്നു.
ഇത് താഴെപ്പറയുന്ന വനമേഖലകളായി തിരിച്ചിരിക്കുന്നു.
കെയ്ംഗ് ചെട്ട് ഖ്വയ് ഫോറസ്റ്റ് പാർക്ക് ഖ്വയ് നോ നാഷണൽ റിസർവ്ഡ് ഫോറസ്റ്റ് ആംഫൊ വാട്ട് ബോട്ട് സുൻ മിങ് നാഷണൽ റിസർവ്ഡ് ഫോറസ്റ്റ് ആംഫൊ ചാറ്റ് ട്രാക്കൻ ഖാവോ ക്രയാങ് നാഷണൽ റിസർവ്ഡ് ഫോറസ്റ്റ് ആംഫൊ നഖോൺ തായ് , ആംഫൊ വാങ് തോങ് അവലംബം ബാഹ്യ ലിങ്കുകൾ Protected Planet: Kaeng Ched Kwai National Park Archived 2015-02-20 at the Wayback Machine .
ചേത്തുപ്പട്ട് റെയിൽ നിലയം
ചെന്നൈ ബീച്ച് - ചെങ്കൽപട്ട് സെക്ഷനിലെ ഒരു റെയിൽ നിലയമാണ് ചേട്ട്പേട്ട് റെയിൽ നിലയം .
ചേട്ട്പേട്ട്, സമീപ പ്രദേശങ്ങളായ കെല്ലീസ്, അയനാവരം, ഹാരിങ്ടൻ റോഡ് എന്നീ സ്ഥലങ്ങൾ ഈ സ്റ്റേഷന്റെ ഗുണഭോക്താക്കളാണ്.
ചേട്ട്പേട്ട് തടാകത്തിന്റെ അരികിൽ, സമുദ്ര നിരപ്പിൽ നിന്ന് 9 മീറ്റർ ഉയരത്തിലാണ് സ്റ്റേഷൻ സ്ഥിതി ചെയ്യുന്നത്.
ചേതൻ ഏകനാഥ് ചിറ്റ്നിസ്
മലേറിയ ഗവേഷണ മേഖലയിലെ ഇന്ത്യൻ ശാസ്ത്രജ്ഞനാണ് ചേതൻ ഏകനാഥ് ചിറ്റ്നിസ്.
പാരീസിലെ ഇൻസ്റ്റിറ്റ്യൂട്ട് പാസ്ചറിലെ മലേറിയ പരാസിറ്റ് ബയോളജി ആൻഡ് വാക്സിനേഷൻ യൂണിറ്റിന്റെ തലവനും ഇന്ത്യൻ അക്കാദമി ഓഫ് സയൻസസിന്റെ (2009) തിരഞ്ഞെടുക്കപ്പെട്ട ഫെലോയും ഇന്ത്യൻ നാഷണൽ സയൻസ് അക്കാദമിയുടെ ഫെലോയുമായും (2014) തിരഞ്ഞെടുക്കപ്പെട്ടു.
2004 ൽ ശാന്തി സ്വരൂപ് ഭട്നഗർ അവാർഡും ലൈഫ് സയൻസസ് 2010 ലെ ഇൻഫോസിസ് സമ്മാനവും അദ്ദേഹത്തിന് ലഭിച്ചു.
ജനിതക എഞ്ചിനീയറിംഗ് ആൻഡ് ബയോടെക്നോളജി ഇന്റർനാഷണൽ സെന്റർ ൽ (ഇച്ഗെബ്) ന്യൂഡൽഹിയിലെ മലേറിയ ഗവേഷണ ഗ്രൂപ്പിലെ മുൻ പ്രിൻസിപ്പൽ അന്വേഷകൻ ആണ് ചിറ്റ്നിസ്.
1983 ൽ മുംബൈയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ഭൗതികശാസ്ത്രത്തിൽ മാസ്റ്റർ ഓഫ് സയൻസ് പൂർത്തിയാക്കി.
പിന്നീട് ഹൂസ്റ്റണിലെ റൈസ് യൂണിവേഴ്സിറ്റിയിൽ നിന്നും അദ്ദേഹം ഫിസിക്സിൽ മാസ്റ്റർ ഓഫ് ആർട്സും കരസ്ഥമാക്കി.
കാലിഫോർണിയ യൂണിവേഴ്സിറ്റിയിലെ യൂണിവേഴ്സിറ്റി നിന്നും 1991 ൽ തത്ത്വചിന്തയിൽ ഒരു ഡോക്ടർ (പിഎച്ച്ഡി)യും നേടി.
നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് ൽ 1991 മുതൽ 1995 വരെ ഫൊഗാർട്ടി ഇന്റർനാഷണൽ ഫെലോ ആയി മേരിലാൻഡിൽ ജോലിനൊക്കി.
ഇന്ത്യയിൽ തിരിച്ചെത്തിയ അദ്ദേഹം 1996 ൽ ഐസിജിഇബിയിലെ മലേറിയ ഗവേഷണ ഗ്രൂപ്പിൽ പ്രിൻസിപ്പൽ ഇൻവെസ്റ്റിഗേറ്ററായി ചേർന്നു.
പാരീസിലെ ഇൻസ്റ്റിറ്റ്യൂട്ട് പാസ്ചറിലെ മലേറിയ പരാസിറ്റ് ബയോളജി ആൻഡ് വാക്സിനുകൾ യൂണിറ്റിന്റെ തലവനായി 2014 വരെ അവിടെ ജോലി ചെയ്തു.
ചിറ്റ്നിസ് നൂറിലധികം അന്താരാഷ്ട്ര പ്രബന്ധങ്ങൾ പ്രസിദ്ധീകരിച്ചു, മലേറിയ വാക്സിനുകളുമായി ബന്ധപ്പെട്ട് മൂന്ന് പേറ്റന്റുകൾ ഉണ്ട്.
ഗവേഷണ താൽപ്പര്യം
ഹോസ്റ്റ്-പരാന്നഭോജികളുടെ പ്രതിപ്രവർത്തനങ്ങളുടെ തന്മാത്രാ, സെല്ലുലാർ ബയോളജി വശങ്ങൾ മനസിലാക്കിക്കൊണ്ട് ചിറ്റ്നിസിന്റെ പ്രവർത്തനം പ്രധാനമായും തന്മാത്രാ പരാസിറ്റോളജി, മലേറിയയ്ക്കുള്ള വാക്സിൻ വികസനം എന്നീ മേഖലകളിലാണ്.
പ്ലാസ്മോഡിയം എസ്‌പി‌പിക്കെതിരായ ആന്റിബോഡികളുടെ വികാസത്തിന് അദ്ദേഹത്തിന്റെ പ്രവർത്തനങ്ങൾ സഹായിച്ചിട്ടുണ്ട്.
പരാന്നഭോജികളെ ബന്ധിപ്പിക്കുന്ന പ്രോട്ടീനുകളെക്കുറിച്ചും ഹോസ്റ്റ് ചുവന്ന രക്താണുക്കളുടെ ഡഫി ബ്ലഡ് ഗ്രൂപ്പ് ആന്റിജനുമായുള്ള അവരുടെ ഇടപെടലുകളെക്കുറിച്ചും ധാരണ വർദ്ധിപ്പിച്ചു.
കൂടാതെ, പ്ലാസ്മോഡിയം ഫാൽസിപറത്തിന്റെ രക്ത ഘട്ടത്തിൽ തന്മാത്രാ സിഗ്നലിംഗിനെക്കുറിച്ചുള്ള പഠനങ്ങളിൽ അദ്ദേഹത്തിന്റെ ഗവേഷണ സംഘം ഉൾപ്പെടുന്നു , പ്രത്യേകിച്ച് എറിത്രോസൈറ്റുകളിൽ നിന്നുള്ള അധിനിവേശവും പുരോഗതിയും.
ഐ‌സി‌ജി‌ഇ‌ബിയിൽ‌, ചിറ്റ്നിസ് പുതിയ ആശയങ്ങളെ അടിസ്ഥാനമാക്കി മലേറിയ വാക്സിനുകൾ നിർമ്മിക്കുന്നതിനുള്ള പ്രോട്ടീൻ ഉൽ‌പാദന കേന്ദ്രവും സ്ഥാപിച്ചു.
മറ്റു പ്രവർത്തനങ്ങൾ ബാഴ്‌സലോണ ഇൻസ്റ്റിറ്റ്യൂട്ട് ഫോർ ഗ്ലോബൽ ഹെൽത്ത് (ISGlobal), ബാഹ്യ ഉപദേശക സമിതി അംഗം അവാർഡുകളും ബഹുമതികളും
ഡോക്ടറൽ ഗവേഷണ വർഷങ്ങളിൽ കാലിഫോർണിയ യൂണിവേഴ്സിറ്റി റീജന്റ്സ് ഫെലോഷിപ്പ്, ഹെൻറി കൈസർ ഫെലോഷിപ്പ്, അബ്രഹാം റോസെൻബെർഗ് റിസർച്ച് ഫെലോഷിപ്പ് എന്നിവ ലഭിച്ച ചിറ്റ്നിസ് 1991–96 കാലഘട്ടത്തിൽ ബെഥെസ്ഡയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ ഫോഗാർട്ടി ഇന്റർനാഷണൽ ഫെലോ ആയിരുന്നു.
അമേരിക്കൻ സൊസൈറ്റി ഫോർ മൈക്രോബയോളജി 1995 ൽ അദ്ദേഹത്തിന് ഐസി‌എ‌സി യംഗ് ഇൻവെസ്റ്റിഗേറ്റർ അവാർഡ് നൽകി 1997 ൽ ഇന്ത്യൻ സൊസൈറ്റി ഫോർ പാരാസിറ്റോളജിയുടെ ഡോ. ബിഎൻ സിംഗ് മെമ്മോറിയൽ അവാർഡ് പ്രഭാഷണം നടത്തി.
അതേ വർഷം തന്നെ മലേറിയയെക്കുറിച്ചുള്ള ഗവേഷണത്തിനുള്ള MOT അയ്യങ്കാർ അവാർഡും നേടി.
അദ്ദേഹം ഒരു അന്താരാഷ്ട്ര ഗവേഷണ സ്കോളർ ആയിരുന്നു ഹോവാർഡ് ഹ്യൂഗ്സ് മെഡിക്കൽ ഇൻസ്റ്റിറ്റ്യൂട്ട് ഒപ്പം 2000-05 കാലത്ത് വെൽക്കം ട്രസ്റ്റിൽ ഒരു അന്താരാഷ്ട്ര സീനിയർ റിസർച്ച് ഫെലോയും ആണ്.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 2004 ൽ അദ്ദേഹത്തിന് ശാസ്ത്ര ശാസ്ത്രത്തിനുള്ള ശാന്തി സ്വരൂപ് ഭട്നഗർ സമ്മാനം നൽകി 2007 മുതൽ 2009 വരെ ടാറ്റ ഇന്നൊവേഷൻ ഫെലോ ആയിരുന്ന അദ്ദേഹം 2009 ൽ ഇന്ത്യൻ അക്കാദമി ഓഫ് സയൻസസ് അദ്ദേഹത്തെ ഒരു ഫെലോ ആയി തിരഞ്ഞെടുത്തു; ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ബോംബെയുടെ വിശിഷ്ട പൂർവ്വ വിദ്യാർത്ഥി അവാർഡും അതേവർഷം ലഭിച്ചു.
014 -ൽ ഇന്ത്യൻ നാഷണൽ സയൻസ് അക്കാദമിയുടെ ഒരു തിരഞ്ഞെടുക്കപ്പെട്ട ഫെല്ലോ ആയി അദ്ദേഹം മാറി.
2010 ൽ ലൈഫ് സയൻസിൽ ഇൻഫോസിസ് സമ്മാനം ലഭിച്ചു.
2011 ൽ ബയോസ്പെക്ട്രം പേർസൺ ഒഫ് ദ ഇയർ പുരസ്കാരം നേടി.
ചേദി ഇംഗ്ലീഷ് വിലാസം https://ml.wikipedia.org/wiki/Chedi
ചേദി പുരാതന ഇന്ത്യയിലെ പതിനാറു മഹാജനപദങ്ങളിൽ ഒന്നായിരുന്നു.
ചേദി ജനപദം, മധ്യപ്രദേശിലെ ബുന്ദേൽക്കണ്ട് പ്രദേശത്തിൽ, യമുനാനദിക്കു തെക്കു കെൻ നദിയുടെ പരിസരപ്രദേശങ്ങളിലുമായിട്ടാണ് സ്ഥിതി ചെയ്തിരിന്നുവെന്നു അനുമാനിക്കുന്നു.
ചേദിയുടെ തലസ്ഥാനം സുക്തിമതി എന്നു സംസ്കൃതത്തിലും സോത്തിവതി-നഗര എന്നു പാലിയിലും അറിയപ്പെട്ടിരുന്നു.
മഹാഭാരതത്തിൽ, ചേദി രാജ്യം ഭരിച്ചിരുന്നത് ശിശുപാലനാണ്, ഒരു മഗധയിലെ ജരസന്ധനും കുരു രാജാവായ ദുര്യോധനനും ആണ് സഖ്യകക്ഷികൾ .
അമ്മാവന്റെ മകനായകൃഷ്ണന്റെ എതിരാളിയായിരുന്നു അദ്ദേഹം.
പാണ്ഡവ രാജാവായ യുധിഷ്ഠിരന്റെ രാജസൂയ യാഗത്തിനിടെ കൃഷ്ണൻ അദ്ദേഹത്തെ വധിച്ചു.
ഭീമന്റെ ഭാര്യ ചേദി സ്വദേശിയായിരുന്നു.
കുരുക്ഷേത്രയുദ്ധസമയത്തെ ചേദിക്കാരായ പ്രമുഖർ ദമഘോഷൻ, ശിസുപാലൻ, ഉൾപ്പെടുത്തിയിട്ടുണ്ട് ശിശുപല, ധൃഷ്ടകേതു, സുകെതു, ശരഭൻ , ഭീമന്റെ ഭാര്യ, നകുല ന്റെ ഭാര്യ കരേണുമതി, ധ്രിശ്തകെതുവിന്റെ പുത്രന്മാർ തുടങ്ങിയവരണ്.
മറ്റ് ചേഡികളിൽ രാജാവ് ഉപരിചര വാസു, അദ്ദേഹത്തിന്റെ മക്കൾ, സുവാഹു രാജാവ്, സഹജ രാജാവ് എന്നിവരും ഉൾപ്പെടുന്നു.
ആദ്യകാലങ്ങളിൽ പൗരവ രാജാക്കന്മാരും പിന്നീട് രാജ്യത്തിന്റെ മധ്യഭാഗത്ത് യാദവ രാജാക്കന്മാരും ഇത് ഭരിച്ചു.
തലസ്ഥാനനഗരമായ സുക്തിമതിയുടെ സ്ഥാനം ഇനിയും തീർച്ചപ്പെടുത്തിയിട്ടില്ല.
ചരിത്രകാരന്മാരായ ഹേമചന്ദ്ര റായ് ചൗധുരിയുടേയും എഫ് .
പർഗിറ്ററിന്റേയും അഭിപ്രായത്തിൽ ഈ നഗരം ഉത്തർ‌പ്രദേശിലെ ബാന്ദക്കു സമീപത്താണ്.
പുരാവസ്തുഗവേഷകനായ ദിലീപ് കുമാർ ചക്രബർത്തി മധ്യപ്രദേശിലെ റിവയ്ക്കടുത്തുള്ള ഇറ്റാഹ, സുക്തിമതിയായി പരിഗണിക്കുന്നു.
പ്രാചീനഗ്രന്ഥങ്ങളിലെ പരാമർശങ്ങൾ
ഋഗ്വേദത്തിലെ ദാനസ്തുതി സുക്തത്തിൽ ചേദി ജനപദത്തിലെ രാജാവായ കാശുവിനെക്കുറിച്ച് പരാമർശിക്കുന്നു.
ജാതകകഥകളായ ചേദി ജാതകത്തിലും വെസ്സാന്തര ജാതകത്തിലും ചേദി ജനപദത്തെക്കുറിച്ചുള്ള വിവരണങ്ങളുണ്ട്.
മഹാഭാരതത്തിൽ ചേദി രാജാക്കന്മാരായ ശിശുപാലനേയും ധൃഷ്ടകേതുവിനേക്കുറിച്ചും പരാമർശിക്കുന്നു.
പുരാണചരിത്രം
ചേദി വംശവും രാജ്യവും സ്ഥാപിച്ചത് വിദർഭയുടെ മകനും യാദവ രാജവംശത്തിൽ പെട്ട ചിദിയുമാണ്.
ഇന്ദ്രന്റെ ആജ്ഞപ്രകാരം പൗരവ രാജാവായ വാസു ഉപാരീചരൻ പിന്നീട് ചേഡിയെ കീഴടക്കി ഭരിച്ചു.
ശിശുപാലനാണ് ഉപചാരയുടെ പിൻഗാമി.
കുരു-പാഞ്ചാലന്മാർ, സൽവാസ്, മദ്രേയർ, ജംഗളന്മാർ, സുരസേനകൾ, കലിംഗർ, വോധന്മാർ, മല്ലന്മാർ, മത്സ്യർ, സൗവല്യർ, കുന്തളന്മാർ, കാശി-കോസലുകൾ, ചേടികൾ, കറുഷന്മാർ, ഭോജന്മാർ ..
പാണ്ഡവർ പ്രവാസത്തിന്റെ 13-ാം വർഷം ചെലവഴിക്കാൻ തിരഞ്ഞെടുത്ത രാജ്യങ്ങളിലൊന്നാണ് ചേദി.
കുരു രാജ്യത്തിനു ചുറ്റുമായി, പാഞ്ചാലം , ചേദി, മത്സ്യം , ശൂരസേന , പറ്റാചാര, ദസര്ന, നവരാഷ്ട്രം , കോസലമഹാജനപദ്ം സാല്വ, യുഗന്ധര, സൗരാഷ്ട്ര , അവന്തി , കുരുക്ഷേത്ര പോലുള്ള രാജ്യങ്ങൾ വിശാലവും  മനോഹരമായ ധാന്യം കവിഞ്ഞും നിരവധി ആകുന്നു.
(4,1) അവലംബം
ചേന ഇംഗ്ലീഷ് വിലാസം https://ml.wikipedia.org/wiki/Elephant_foot_yam
ഭാരതത്തിലെ‍ എല്ലാപ്രദേശങ്ങളിലും വളരുന്നതും കൃഷിചെയ്യുന്നതുമായ സസ്യമാണ് ചേന.
ഇത് ഒരു കിഴങ്ങുവർഗ്ഗത്തിൽ പെട്ട പച്ചക്കറിയാണ് .
ഒരില മാത്രമുള്ള സസ്യമാണ് ചേനയുടെ കാണ്ഡത്തിൽ നിന്നും ഒരു തണ്ട് മാത്രം വളർന്ന് ശരാശരി 75 സെ.
മുതൽ നീളത്തിൽ അറ്റത്ത് ഇലയായി രൂപാന്തരം പ്രാപിച്ചിരിക്കുന്നു.
വളർച്ച പൂർത്തിയാകുമ്പോൾ തണ്ട് വാടി കരിഞ്ഞ് പോവുകയും ആ സ്ഥാനത്ത് ഒരു പൂവ് ഉണ്ടാവുകയും ഏകദേശം 25 മുതൽ 30 സെ.
ഉയരത്തിൽ വളരുകയും ചെയ്യും.
മഞ്ഞ നിറത്തിലുള്ള പൂവിന്റെ അറ്റത്ത് തവിട്ട് നിറം കാണപ്പെടുന്നു.
ചേന പാകമാകുമ്പോൾ തിളക്കമാർന്ന ചുവപ്പ് കലർന്ന നിറത്തിലായിരിക്കും പൂവ് കാണപ്പെടുക.
എലെഫന്റ്റ് ഫൂട് യാം എന്ന് ഇംഗ്ലീഷിൽ അറിയപ്പെടുന്നു ചേന(വീഡീയോ) ഉപയോഗങ്ങൾ ചേനയുടെ മണ്ണിനടിയിലെ ഭാഗം ചേനയുടെപൂവ്
മലയാളികളുടെ ആഹാരത്തിൽ ചേനയുടെ സ്വാധീനം വളരെ വലുതാണ്.
സദ്യയിലെ വിഭവങ്ങളുണ്ടാക്കാൻ ചേന ഉപയോഗിക്കുന്നു.
സാമ്പാർ , അവിയൽ , എരിശ്ശേരി , മെഴുക്ക്പുരട്ടി , കാളൻ , മൊളോഷ്യം എന്നിങ്ങനെ സ്വാദിഷ്ഠമായ കറികളിലേയും ഒഴിച്ചുകൂടാനാവാത്ത ഘടകമാണ് ചേന.
പ്രധാന ഇനങ്ങൾ
ശ്രീപദ്മ, ഗജേന്ദ്ര, കുഴിമുണ്ടാൻ (പീരുമേട് സ്വദേശി) കൃഷി രീതി
25 മുതൽ 35 ഡിഗ്രി വരെ ചൂടുള്ള പ്രദേശങ്ങളിൽ ചേന കൃഷി ചെയ്തു വരുന്നു.
വിത്ത്‌ നട്ട്‌ 6-7 മാസം കൊണ്ട്‌ ചേന വിളവെടുക്കുവാനാകും.
വിളഞ്ഞ്‌, ഇലയും തണ്ടും വാടി ഉണങ്ങിയ ചെടികളിൽ നിന്നാണ്‌ വിത്തു ചേന ലഭിക്കുന്നത്‌.
ചേനയുടെ തണ്ട്‌ നിന്ന ഭാഗത്തെ ശീർഷമായി കരുതി എല്ലാ വശങ്ങൾക്കും ഒരു ചാൺ നീളമുള്ള ത്രികോണാകൃതിയിൽ മുറിച്ച കഷ്ണമാണ്‌ നടീൽ വസ്തു .
പരമ്പരാഗതമായി ഈ കഷ്ണങ്ങൾ ചാണക ലായനിയിൽ മുക്കി (ഇപ്പോൾ കീടനാശിനികളിലും ) ഒരാഴ്ച വെയിലത്ത്‌ ഉണക്കുന്നു.
സാധാരണയായി മകര മാസത്തിലാണ്‌ (ഫെബ്രുവരി) നടീൽ.
അര മീറ്റർ സമചതുരക്കുഴികളിൽ ജൈവ വളങ്ങളും കരിയിലയും പകുതി നിറച്ച്‌ അതിന്മേൽ വിത്ത്‌ പാകി ബാക്കി ഭാഗം വളവും കരിയിലയും നിറയ്ക്കുന്നു.
മുകളിൽ പതിനഞ്ച്‌ സെ മി ഘനത്തിൽ മണ്ണ് വിരിക്കുന്നു.
വിത്ത്‌ പാകി 30 - 40 ദിവസങ്ങൾക്കകം ഇല വിരിക്കുന്നു.
രണ്ട്‌ കുഴികൾ തമ്മിൽ 90 - 100 സെ മി അകലം ഉണ്ടായിരിക്കണം.
എല്ലാ 60ആം ദിവസവും വളം ചെയ്യുകയും മണ്ണ് തണ്ടിനോടു ചേർത്ത്‌ കൂട്ടുകയും ചെയ്യുന്നു.
ജലസേചനം വളരെ ആവശ്യമുള്ള കൃഷിയാണ്‌ ചേന.
100 ഗ്രാം ചേനയിൽ ഘടകം അളവ് ജലം 79% മാംസ്യം 1.2 ഗ്രാം കൊഴുപ്പ് 0.1 ഗ്രാം അന്നജം 18.4 ഗ്രാം ധാതുക്കൾ 0.8 ഗ്രാം നാരുകൾ 0.8 ഗ്രാം കാൽസ്യം 50 മില്ലീ ഗ്രാം ഫോസ്ഫറസ്‌ 34 മില്ലീ ഗ്രാം ഇരുമ്പ്‌ 0.6 മില്ലീ ഗ്രാം തയമൈൻ 0.006 മില്ലീ ഗ്രാം നിയാസിൻ 0.7 ഗ്രാം റൈബോഫ്ലേവിൻ 0.7 മില്ലീ ഗ്രാം ജീവകം എ. 260 ഐ യൂ
ചേനയിൽ അടങ്ങിയിരിക്കുന്ന കാൽസ്യം ഓക്സലേറ്റിന്റെ അളവു കൂടുമ്പോൾ ചൊറിച്ചിൽ ഉണ്ടാകുന്നു.
രുചി കൂട്ടും അഗ്നിദീപ്തി ഉണ്ടാക്കും.
കാട്ടുചേനയ്ക്കാണ് കൂടുതൽ ഔഷധ ഗുണമുള്ളത്.
അത് അർശസ്സിനു നല്ല മരുന്നാണ്.
ചിത്രശാല ചേന തോട്ടം ചേന പൂവ് ചേന പൂവ് ചേന പൂവ് ചേന ഇലകൾ വിരിയാറായി അവലംബം ↑ 1 2 {{ cite web }} : Invalid | mode=CS1 ( help ) ↑ ↑ Plants For A Future ↑ ഔഷധ സസ്യങ്ങളുടെ അത്ഭുത പ്രപഞ്ചം - മാത്യു മടുക്കക്കുഴി, കറന്റ്‌ ബുക്സ്‌ കുറിപ്പുകൾ
Amorphophallus paeoniifolius എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചേനപ്പാടി ഇംഗ്ലീഷ് വിലാസം https://ml.wikipedia.org/wiki/Chenappady
കോട്ടയം ജില്ലയിലെ കാഞ്ഞിരപ്പള്ളി താലൂക്കിൽ എരുമേലി തെക്ക് വില്ലേജിലെ ഗ്രാമമാണ് ചേനപ്പാടി .
മണിമലയാർ അതിരിടുന്ന ചേനപ്പാടി ഗ്രാമത്തിന് സമീപമാണ് നിർദ്ദിഷ്ട ശബരിഗിരി  അന്താരാഷ്ട്ര വിമാനത്താവളം വിഭാവനം ചെയ്യ്തിരിക്കുന്നത്.
കാഞ്ഞിരപ്പള്ളി , പൊൻകുന്നം , ചിറക്കടവ് , മണിമല , എരുമേലി എന്നിവയാണ് സമീപ സ്ഥലങ്ങൾ.
റബ്ബർ , വാഴ , കുരുമുളക് , കാപ്പി , മരച്ചീനി എന്നിവയാണ് പ്രധാന കൃഷി.
കിഴക്കേക്കര ദേവീ ക്ഷേത്രം , ഇടയാറ്റ്കാവ് ദേവീ ക്ഷേത്രം , കണ്ണമ്പള്ളി ഭഗവതീ ക്ഷേത്രം , ചേനപ്പാടി ശ്രീ മഹാലക്ഷ്മി കാണിയ്ക്കമണ്ഡപം, ഇളങ്കാവ് ദേവീക്ഷേത്രം പൂതക്കുഴി ശ്രീകൃഷ്ണസ്വാമി ക്ഷേത്രം എന്നിവയാണ് ഗ്രാമത്തിലെ ഹൈന്ദവ ആരാധനാലയങ്ങൾ.
തരകനാട്ടുകുന്ന് സെന്റ്.
ആന്റണീസ് ചർച്ച്, സി.എസ്.ഐ ചർച്ച് എന്നിവയാണ് പ്രധാന ക്രൈസ്തവ അരാധനാലയങ്ങൾ.
ഗ്രാമത്തിൽ രണ്ട് ജുമാ മസ്ജിദുകളുമുണ്ട്.
രണ്ട് ലോവർ പ്രൈമറി വിദ്യാലയങ്ങളും ഒരു അപ്പർ പ്രൈമറി വിദ്യാലയവും ഗ്രാമത്തിൽ പ്രവർത്തിച്ചുവരുന്നു.
ആന്റണീസ് എൽ.പി.എസ്, ഗവ.
എൽ.പി.എസ്, എൻ.എസ്.എസ് യു പി സ്കൂൾ എന്നിവയാണവ.
ഇവയെ കൂടാതെ ഒരു സ്വകാര്യ ഫാർമസി കോളേജും ഗ്രാമത്തിൽ പ്രവർത്തിക്കുന്നു.
വിവേകാനന്ദ എഡ്യുക്കേഷണൽ ട്രസ്റ്റിന് കീഴിലുള്ള ഈ സ്ഥാപനം ഹിന്ദുസ്ഥാൻ കോളേജ് ഓഫ് ഫാർമസി എന്നറിയപ്പെടുന്നു.